شەفەق نیوز/ دۆناڵد تڕامپ سەرۆک ئەمریکا
وت؛ پەیامەگانی دەربارەی مناڵ وپەتای کۆڕۆنا ک ماڵپەڕەیل فەیسبووک وتویتەر سڕینەوەی،
فرە خاسبوین.
تڕامپ لە بەڕنامەی ئێزگەیەگ ک جیرالدۆ ریڤێرای پارێزگار خاوەنیە وت:
خوەی وینەیل فرە خاسیگ کیشا، وینەیلیگ دەربارەی گەنجەگان.
تڕامپ وتیش؛ گشت پزشکەگان هەمان چشتەگە ئووشن، ولەکۆتاییەو، شایەت نەگ
گشتیان، بریگیان چشتیگ تر ئووشن.   و توومەتبار ماڵپەڕەیل پەیوەندی کۆماڵایەتیەگان
کرد ک دەنگ پاڕیزمەنەگان کپەوکەن.
ئەرا یەکەم جار ماڵپەڕ فەیسووک پارچە ڤیدیۆیگ ئەرا تڕامپ لەبان مەڵپەڕەگەی
سڕیەو، لەوەر پێشێلکردن رێسایەیل گوماکردن راگاینن مەترسیدار، لەباوەت پەتای کۆڕۆنا.  ڤیدیۆگە نشان تڕامپ دەێد لە چەوپیکەفتنیگ وەگەرد کەناڵ ''فۆکس نیوز''
لەناوی ئووشێد؛ مناڵەگان وەشیوەیگ نزیک لە تەواوەتی پارێزبەندی لە ڤایڕۆس کۆرۆنا دیرن.
لەلای خوەییش ماڵپەڕ تویتەر وەشیوەیگ وەختانە قەیەغەی تیم هەڵبژاردن
تڕامپ کرد لە بڵاوکردن تویتەگان وەرجە کیشانەوەی پەیامیگ دەربارەی خود ڤیدیۆگە
